CELEX: 32012D0352
Language: el
Date: 2012-06-07 00:00:00
Title: 2012/352/ΕΕ: Απόφαση του Συμβουλίου, της 7ης Ιουνίου 2012 , σχετικά με τη θέση που πρέπει να λάβει η Ευρωπαϊκή Ένωση στο πλαίσιο του Συμβουλίου των Υπουργών ΑΚΕ-ΕΚ σχετικά με το καθεστώς της Δημοκρατίας του Νοτίου Σουδάν σε σχέση με τη συμφωνία εταιρικής σχέσης μεταξύ των μελών της ομάδας κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου

4.7.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 174/2
            
         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 7ης Ιουνίου 2012
   σχετικά με τη θέση που πρέπει να λάβει η Ευρωπαϊκή Ένωση στο πλαίσιο του Συμβουλίου των Υπουργών ΑΚΕ-ΕΚ σχετικά με το καθεστώς της Δημοκρατίας του Νοτίου Σουδάν σε σχέση με τη συμφωνία εταιρικής σχέσης μεταξύ των μελών της ομάδας κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου
   (2012/352/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 217 σε συνδυασμό με το άρθρο 218 παράγραφος 9,
   Έχοντας υπόψη την εσωτερική συμφωνία μεταξύ των αντιπροσώπων των κυβερνήσεων των κρατών μελών, συνελθόντων στο πλαίσιο του Συμβουλίου, όσον αφορά τα ληπτέα και τις ακολουθητέες διαδικασίες για την εφαρμογή της συμφωνίας εταιρικής σχέσης ΑΚΕ-ΕΚ (1), και ιδίως το άρθρο 1,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:
   
               (1)
            
            
               Η συμφωνία εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών αυτής, αφετέρου, που υπογράφηκε στο Κοτονού στις 23 Ιουνίου 2000 (2), όπως τροποποιήθηκε, για πρώτη φορά, στο Λουξεμβούργο, στις 25 Ιουνίου 2005 (3) και τροποποιήθηκε, για δεύτερη φορά, στην Ουαγκαντούγκου, στις 22 Ιουνίου 2010 (4) («η συμφωνία εταιρικής σχέσης ΑΚΕ-ΕΕ»). Η δεύτερη τροποποίηση εφαρμόζεται προσωρινά από τις 31 Οκτωβρίου 2010.
            
         
               (2)
            
            
               Το άρθρο 94 της συμφωνίας εταιρικής σχέσης ΑΚΕ-ΕΕ ορίζει ότι κάθε αίτηση προσχώρησης από κράτος υποβάλλεται στο Συμβούλιο των Υπουργών ΑΚΕ-ΕΕ και εγκρίνεται από αυτό.
            
         
               (3)
            
            
               Στις 20 Μαρτίου 2012 η Δημοκρατία του Νοτίου Σουδάν υπέβαλε αίτηση προσχώρησης σύμφωνα με το άρθρο 94 της συμφωνίας εταιρικής σχέσης ΑΚΕ-ΕΕ, καθώς και αίτηση για τη χορήγηση καθεστώτος παρατηρητή, το οποίο της επιτρέπει να συμμετέχει στα μεικτά θεσμικά όργανα που έχουν συσταθεί στο πλαίσιο της εν λόγω συμφωνίας, μέχρι την ολοκλήρωση της διαδικασίας προσχώρησης.
            
         
               (4)
            
            
               Η έγκριση από το Συμβούλιο των Υπουργών ΑΚΕ-ΕΚ της προσχώρησης του Νοτίου Σουδάν και η εν τω μεταξύ χορήγηση καθεστώτος παρατηρητή στο Νότιο Σουδάν έως τις 20 Νοεμβρίου 2012, από το Συμβούλιο των Υπουργών ΑΚΕ-ΕΚ, θα πρέπει να εγκριθεί από την Ένωση. Το Νότιο Σουδάν θα πρέπει, το αργότερο μέχρι την προαναφερόμενη ημερομηνία, να καταθέσει την πράξη προσχώρησης στους θεματοφύλακες της συμφωνίας εταιρικής σχέσης ΑΚΕ-ΕΕ, και συγκεκριμένα στη Γενική Γραμματεία του Συμβουλίου της Ευρωπαϊκής Ένωσης και στη Γραμματεία των κρατών ΑΚΕ..
            
         
               (5)
            
            
               Ως εκ τούτου, είναι σκόπιμο να καθορισθεί η θέση που θα υιοθετήσει η Ένωση στο πλαίσιο του Συμβουλίου των Υπουργών ΑΚΕ-ΕΕ όσον αφορά το καθεστώς του Νοτίου Σουδάν σε σχέση με τη συμφωνία εταιρικής σχέσης ΑΚΕ-ΕΕ.
            
         
               (6)
            
            
               Η θέση της Ένωσης στο πλαίσιο του Συμβουλίου Υπουργών ΑΚΕ-ΕΕ θα πρέπει να βασίζεται στο επισυναπτόμενο σχέδιο απόφασης,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η θέση που πρέπει να λάβει η Ευρωπαϊκή Ένωση, στο πλαίσιο του Συμβουλίου των Υπουργών ΑΚΕ-ΕΕ, όσον αφορά τις αιτήσεις της Δημοκρατίας του Νοτίου Σουδάν για προσχώρηση και χορήγηση καθεστώτος παρατηρητή, είναι να αποδεχθεί τις αιτήσεις αυτές υπό τους όρους του σχεδίου απόφασης του Συμβουλίου των Υπουργών ΑΚΕ-ΕΕ, που επισυνάπτεται στην παρούσα απόφαση.
   Το καθεστώς παρατηρητή ισχύει έως τις 20 Νοεμβρίου 2012. Το Νότιο Σουδάν πρέπει να καταθέσει την πράξη προσχώρησης στη Γενική Γραμματεία του Συμβουλίου της Ευρωπαϊκής Ένωσης και στη Γραμματεία των κρατών ΑΚΕ το αργότερο μέχρι την ημερομηνία αυτή.
   Επίσημες και ελάσσονος σημασίας αλλαγές στο σχέδιο απόφασης του Συμβουλίου των Υπουργών ΑΚΕ-ΕΚ δύνανται να συμφωνηθούν χωρίς να απαιτείται τροποποίηση της εν λόγω απόφασης.
   Άρθρο 2
   Η παρούσα απόφαση αρχίζει να ισχύει από την επόμενη ημέρα της έκδοσής της.
   
      Λουξεμβούργο, 7 Ιουνίου 2012.
      
         
            Για το Συμβούλιο
         
         
            Ο Πρόεδρος
         
         M. BØDSKOV
      
   
   
      (1)  ΕΕ L 317 της 15.12.2000, σ. 376.
   
      (2)  ΕΕ L 317 της 15.12.2000, σ. 3.
   
      (3)  Συμφωνία για τροποποίηση της συμφωνίας εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου, η οποία υπεγράφη στο Κοτονού στις 23 Ιουνίου 2000 (ΕΕ L 209 της 11.8.2005, σ. 27).
   
      (4)  Συμφωνία για την τροποποίηση για δεύτερη φορά της συμφωνίας εταιρικής σχέσης μεταξύ των μελών της ομάδας κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου, η οποία υπεγράφη στο Κοτονού στις 23 Ιουνίου 2000, όπως τροποποιήθηκε για πρώτη φορά στο Λουξεμβούργο στις 25 Ιουνίου 2005 (ΕΕ L 287 της 4.11.2010, σ. 3).
   
      ΣΧΕΔΙΟ
      ΑΠΟΦΑΣΗ αριθ. …/2012 ΤΟΥ ΣΥΜΒΟΥΛΙΟΥ ΤΩΝ ΥΠΟΥΡΓΩΝ ΑΚΕ-ΕΕ
      της …
      σχετικά με το καθεστώς της Δημοκρατίας του Νοτίου Σουδάν σε σχέση με τη συμφωνία εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου
      ΤΟ ΣΥΜΒΟΥΛΙΟ ΤΩΝ ΥΠΟΥΡΓΩΝ ΑΚΕ-ΕΕ,
      Έχοντας υπόψη τη συμφωνία εταιρικής σχέσης μεταξύ των μελών της ομάδας κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών αυτής, αφετέρου, που υπογράφηκε στο Κοτονού στις 23 Ιουνίου 2000 (1), όπως τροποποιήθηκε, για πρώτη φορά, στο Λουξεμβούργο, στις 25 Ιουνίου 2005 (2), και, για δεύτερη φορά, στην Ουαγκαντούγκου στις 22 Ιουνίου 2010 (3) («συμφωνία εταιρικής σχέσης ΑΚΕ-ΕΕ»), και ιδίως το άρθρο 94,
      Έχοντας υπόψη την απόφαση αριθ. 1/2005 του Συμβουλίου των Υπουργών ΑΚΕ-ΕΚ, της 8ης Μαρτίου 2005, σχετικά με την έγκριση του εσωτερικού κανονισμού του Συμβουλίου των Υπουργών ΑΚΕ-ΕΚ (4), και ιδίως το άρθρο 8 παράγραφος 3,
      Εκτιμώντας τα ακόλουθα:
      
                  (1)
               
               
                  Η δεύτερη τροποποίηση της συμφωνίας εταιρικής σχέσης ΑΚΕ-ΕΕ εφαρμόζεται προσωρινά από τις 31 Οκτωβρίου 2010.
               
            
                  (2)
               
               
                  Το άρθρο 94 της συμφωνίας εταιρικής σχέσης ΑΚΕ-ΕΕ ορίζει ότι κάθε αίτηση προσχώρησης από κράτος υποβάλλεται στο Συμβούλιο των Υπουργών ΑΚΕ-ΕΕ, και εγκρίνεται από αυτό.
               
            
                  (3)
               
               
                  Στις 20 Μαρτίου 2012 η Δημοκρατία του Νοτίου Σουδάν υπέβαλε αίτηση προσχώρησης σύμφωνα με το άρθρο 94 της συμφωνίας εταιρικής σχέσης ΑΚΕ-ΕΕ, καθώς και αίτηση για τη χορήγηση καθεστώτος παρατηρητή, ώστε να μπορεί να συμμετέχει στα μεικτά θεσμικά όργανα που έχουν συσταθεί στο πλαίσιο της εν λόγω συμφωνίας, μέχρι την ολοκλήρωση της διαδικασίας προσχώρησης.
               
            
                  (4)
               
               
                  Το καθεστώς παρατηρητή θα πρέπει να ισχύσει έως τις 20 Νοεμβρίου 2012. Το Νότιο Σουδάν θα πρέπει να καταθέσει την πράξη προσχώρησης στους θεματοφύλακες της συμφωνίας εταιρικής σχέσης ΑΚΕ-ΕΕ, και συγκεκριμένα στη Γενική Γραμματεία του Συμβουλίου της Ευρωπαϊκής Ένωσης και στη Γραμματεία των κρατών ΑΚΕ, το αργότερο μέχρι την ημερομηνία αυτή,
               
            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Έγκριση των αιτήσεων προσχώρησης και χορήγησης καθεστώτος παρατηρητή
      Η αίτηση της Δημοκρατίας του Νοτίου Σουδάν να προσχωρήσει στη συμφωνία εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου, που υπογράφηκε στο Κοτονού στις 23 Ιουνίου 2000, όπως τροποποιήθηκε, για πρώτη φορά, στο Λουξεμβούργο, στις 25 Ιουνίου 2005 και, για δεύτερη φορά, στην Ουαγκαντούγκου, στις 22 Ιουνίου 2010, εγκρίνεται.
      Το Νότιο Σουδάν διαθέτει καθεστώς παρατηρητή έως τις 20 Νοεμβρίου 2012 δυνάμει της συμφωνίας εταιρικής σχέσης ΑΚΕ-ΕΕ.
      Το Νότιο Σουδάν καταθέτει την πράξη προσχώρησής του στους θεματοφύλακες της συμφωνίας εταιρικής σχέσης ΑΚΕ-ΕΕ, και συγκεκριμένα, στη Γενική Γραμματεία του Συμβουλίου της Ευρωπαϊκής Ένωσης και στη Γραμματεία των κρατών ΑΚΕ, το αργότερο μέχρι την ημερομηνία αυτή.
      Άρθρο 2
      Έναρξη ισχύος
      Η παρούσα απόφαση αρχίζει να ισχύει από την επόμενη ημέρα της έκδοσής της.
      
         Έγινε …
         
            
               Για το Συμβούλιο των Υπουργών ΑΚΕ-ΕΕ
            
            
               Ο Πρόεδρος
            
         
      
      
         (1)  ΕΕ L 317 της 15.12.2000, σ. 3.
      
         (2)  Συμφωνία για τροποποίηση της συμφωνίας εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου, η οποία υπεγράφη στην Κοτονού στις 23 Ιουνίου 2000 (ΕΕ L 209 της 11.8.2005, σ. 27).
      
         (3)  Συμφωνία για την τροποποίηση για δεύτερη φορά της συμφωνίας εταιρικής σχέσης μεταξύ των μελών της ομάδας κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου, η οποία υπεγράφη στο Κοτονού στις 23 Ιουνίου 2000, όπως τροποποιήθηκε για πρώτη φορά στο Λουξεμβούργο στις 25 Ιουνίου 2005 (ΕΕ L 287 της 4.11.2010, σ. 3).
      
         (4)  ΕΕ L 95 της 14.4.2005, σ. 44.